**Ministru kabineta noteikumu projekta „Grozījums Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””” (turpmāk – noteikumu projekts) sagatavots, pamatojoties uz Ministru kabineta iekārtas likuma 31.panta pirmās daļas 3.punktu, kas ir piemērojams tikai izņēmuma gadījumos, kad nepieciešama Eiropas Savienības tiesību ieviešana, bet normatīvo aktu sistēmā nepastāv norma, kas deleģē Ministru kabinetam pilnvaras izdot normatīvo aktu, tādējādi ieviešot Eiropas Savienības tiesības.Izvērtējot Eiropas Savienības struktūrfondu un Kohēzijas fonda vadības likuma 18.panta 10.punkta pilnvarojumu Ministru kabinetam izstrādāt kārtību, kādā īsteno darbības programmas papildinājumā norādītās Eiropas Savienības fonda aktivitātes, tajā nosakot projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu, secināms, ka noteikumu projekts, kā arī Ministru kabineta 2011.gada 19.oktobra noteikumi Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” (turpmāk – MK noteikumi Nr.818), neatbilst minētā deleģējuma apjomam. Turklāt MK noteikumi Nr.818, kuros ir paredzēts veikt grozījumus, nosaka citu, atšķirīgu no Eiropas Savienības struktūrfondu un Kohēzijas fonda vadības likuma regulējuma Eiropas Savienības fondu ieviešanas mehānismu, nosakot ieguldījuma fonda izveidi, ieviešanas kārtību un tā ieviesēju. 2008.gada 16.jūlijā Latvijas Republikas valdība (turpmāk - valdība), kuru pārstāvēja Ekonomikas ministrija kā Eiropas Savienības fondu atbildīgā iestāde, īstenojot Eiropas Savienības fondu līdzfinansēto 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – ieguldījuma fonds), noslēdza līgumu ar Eiropas Investīciju fondu (turpmāk – EIF) par Eiropas Savienības struktūrfondu ieguldījuma fonda ieviešanu, nosakot, ka trīs gadus pēc minētā līguma noslēgšanas EIF ieguldījumu fonda ieviešanu var nodot SIA „Latvijas Garantiju aģentūra” (turpmāk - LGA) vai citai institūcijai.  Saskaņā ar 2011.gada 22.augusta Ministru kabineta rīkojuma Nr.399 „Par Eiropas Reģionālās attīstības fonda ieguldījumu fonda ieviešanas koncepciju” (turpmāk – MK rīkojums Nr.399) 1.punktu tika atbalstīts, ka ieguldījuma fonda ieviešana tiek nodota LGA. Saskaņā ar MK rīkojuma Nr.399 4.punktu EM izstrādāja un Ministru kabinets 2011.gada 19.oktobrī ir pieņēmis MK noteikumus Nr.818, nosakot, ka EM slēdz līgumu ar LGA par ieguldījuma fonda īstenošanu. MK noteikumi Nr.818 stājās spēkā 2011.gada 28.oktobrī. MK noteikumu Nr.818 izstrādes laikā 2011.gadā tika panākta vienošanās ar Tieslietu ministriju par MK noteikumu Nr.818 izdošanas tiesisko pamatu – Ministru kabineta iekārtas likuma 31.panta pirmās daļas 3.punktu. Ņemot vērā, ka LGA atbilda Publisko iepirkumu likuma 3.panta pirmās daļas 7.punktā noteiktajam izņēmuma gadījumam likuma piemērošanā, proti, publiskā iepirkuma procedūru nepiemēro, ja pasūtītāja (EM) kontrole pār izpildītāju (LGA) ir tāda pati kā tā, ko pasūtītājs (EM) veic pār saviem dienestiem, un ja izpildītājs īsteno savas galvenās darbības (valsts atbalsta programmu ieviešana) kopā ar pasūtītāju, kas ir tās kapitāla daļu turētāja, slēdzot līgumu ar LGA, netika piemērota Publisko iepirkumu likumā iekļautā iepirkuma procedūra. Tādejādi LGA ieguldījuma fonda aktīvus un saistības saņēma kā pārvaldībā nodotus aktīvus un saistības.Ņemot vērā, ka Eiropas Savienības struktūrfondu un Kohēzijas fonda vadības likumā nav noteikts atbilstošais tiesiskais pamats noteikumu projekta izdošanai, noteikumu projekts tiek izdots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas | Ekonomiskās un finanšu krīzes laikā uzņēmumiem bija nepieciešams nodrošināt papildus pieeju finanšu resursiem, kā rezultātā tika piešķirti papildus publiskie līdzekļi finanšu instrumentu ieviešanai 2.2.prioritātes „Finanšu pieejamība” ietvaros (turpmāk – 2.2.prioritāte). Saskaņā ar 2013.gada 1.ceturksnī Ekonomikas ministrijas veikto tirgus nepilnību analīzi par finansējuma pieejamību mazajiem un vidējiem uzņēmumiem ir pārskatīta esošā finanšu instrumentu apguve un secināts, ka šobrīd pieprasījums pēc finanšu instrumentiem 2.2.prioritātes ietvaros ir stabilizējies un 13 117 324 milj. latu ir jāpārdala 2.1.pasākuma „Inovācijas” īstenošanai, lai veicinātu Latvijas tautsaimniecības produktivitātes pieaugumu. Ierosinātie grozījumi par finansējuma pārdali starp prioritātēm ir apstiprināti Eiropas Savienības struktūrfondu un Kohēzijas fonda Uzraudzības komitejas (turpmāk – Uzraudzības komiteja) š.g. 15.maija sēdē.Noteikumu projekts paredz 2.2.prioritātes ietvaros samazināt Eiropas Reģionālās un attīstības fonda (turpmāk – ERAF) finansējumu 11 325 783 latu apmērā un valsts budžeta finansējumu 1 791 541 latu apmērā, novirzot to 2.1.2.4.aktivitātes „Augstas pievienotās vērtības investīcijas” trešās projektu iesniegumu atlases kārtas īstenošanai, proporcionāli precizējot arī privātā finansējuma apmēru.Vienlaicīgi ar šo noteikumu projektu tiek virzīti grozījumi darbības programmas „Uzņēmējdarbība un inovācija” papildinājumā.Ņemot vērā, ka noteikumu projekts paredz samazināt atbalsta apmēru, EM paredz veikt grozījumus līgumā ar LGA par projekta īstenošanu. LGA ir informēta par nepieciešamajiem līguma grozījumiem, kas radušies, samazinot ieguldījuma fonda ietvaros paredzētā finansējuma apjomu, un atbalsta to veikšanu. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi noteikuma projektu, samazinot pieejamā publiskā - ERAF un valsts budžeta - finansējuma apmēru ieguldījuma fonda ietvaros, kā rezultātā maziem un vidējiem komersantiem pieejamais finansējums komercdarbības uzsākšanai un attīstībai būs mazāks kā šobrīd spēkā esošajos noteikumos noteiktais. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | LGA |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka ieguldījuma fonda ietvaros tiek samazināts pieejamais publiskais – ERAF un valsts budžeta - finansējums, proporcionāli samazinot arī privātā finansējuma apmēru.  |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar šo noteikumu projektu tiek virzīti grozījumi darbības programmas „Uzņēmējdarbības un inovācijas” papildinājumā.Nepieciešami grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”.  |
| 2. | Cita informācija | Nepieciešams veikt grozījumus līgumā par projekta īstenošanu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministra pienākumu izpildītājs –

Tieslietu ministrs J.Bordāns

Vīza: Valsts sekretārs J.Pūce

19.07.2013 14:04

1145

A.Nicmane

67013203, Agita.Nicmane@em.gov.lv